
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ- 134 

Τροποποίηση και συμπλήρωση μερικών διατάξεων του 

Π.Δ/τος 186/1992 «Κώδικας Βιβλίων και Στοιχείων», 

όπως ισχύει». 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 1989/1991 «Διαρ¬ 
ρυθμίσεις στον ενιαίο ειδικό φόρο κατανάλωσης των πε¬ 
τρελαιοειδών και άλλες διατάξεις» (ΦΕΚ Α' 192). 

2. Την κοινή απόφαση του Πρωθυπουργού και του 
Υπουργού Οικονομικών 411/24.1.1996 (ΦΕΚ Β 58) 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Από τις διατάξεις του παρόντος Π.Δ/τος δεν προκα- 
λείται δαπάνη σε βάρος του Κρατικού Προυϋπολογι- 
σμοϋ. 

4. Τη γνωμοδότηση του Συμβουλίου της Επικράτειας 
196/2.5.1996, με πρόταση του Πρωθυπουργού και του 
Υφυπουργού Οικονομικών, αποφασίζουμε: 

Άρθρο 1 

Οι διατάξεις του Π.Δ/τος 186/1992 «Κώδικας Βιβλίων 
και Στοιχείων» (ΦΕΚ Α' 84), όπως ισχύει, τροποποιούνται 
αντικαθίστανται και συμπληρώνονται, όπως ειδικότερα 
ορίζεται με τα επόμενα άρθρα. 

Άρθρο 2 

Υπόχρεοι σε τήρηση βιβλίων και στοιχείων 
■ 1 Η παράγραφος 1 του άρθρου 2 αντικαθίσταται ως 
εξής: 

«1. Κάθε ημεδαπό ή αλλοδαπό φυσικό ή νομικό πρό¬ 
σωπο ή κοινωνία του Αστικού Κώδικα, που ασκεί δραστη¬ 
ριότητα στην ελληνική επικράτεια και αποβλέπει στην 

απόκτηση εισοδήματος από εμπορική ή βιομηχανική ή βιο¬ 
τεχνική ή γεωργική επιχείρηση ή από ελευθέριο επάγ¬ 
γελμα ή από οποιαδήποτε άλλη επιχείρηση, καθώς και οι 
αστικές κερδοσκοπικές ή μη εταιρείες, αναφερόμενοι στο 
εξής με τον όρο «επιτηδευματίας», τηρεί, εκδίδει, παρέ¬ 
χει, ζητά, λαμβάνει, υποβάλλει, διαφυλάσσει τα βιβλία, τα 
στοιχεία, τις καταστάσεις και κάθε άλλο μέσο σχετικό με 


την τήρηση βιβλίων και την έκδοση στοιχείων που ορίζο¬ 
νται από τον Κώδικα αυτό, κατά περίπτωση». 

2. Στο τέλος της παραγράφου 2 του άρθρου 2 η τελεία 
γίνεται κόμμα και προστίθεται νέα πρόταση ως εξής: «κα¬ 
θώς και την εκμετάλλευση συγκοινωνιακών γραμμών 
πλοίων». 

3. Η παράγραφος 5 του άρθρου 2 αντικαθίσταται ως 
εξής: «Απαλλάσσονται από την υποχρέωση της τήρησης 
των βιβλίων του Κώδικα αυτού και της έκδοσης των απο¬ 
δείξεων λιανικής πώλησης αγαθών και παροχής υπηρε¬ 
σιών οι επιτηδευματίες φυσικά πρόσωπα, που πραγματο¬ 
ποίησαν κατά την προηγούμενη ετήσια διαχειριστική πε¬ 
ρίοδο ακαθάριστα έσοδα μέχρι ένα εκατομμύριο οκτακό¬ 
σιες χιλιάδες (1.800.000) δραχμές από την πώληση αγα¬ 
θών ή μέχρι ίο αυτό ποσό απάτην πώληση αγαθών και την 
παροχή υπηρεσιών, εφόσον στην περίπτωση αυτή τα ακα¬ 
θάριστα έσοδα από την παροχή υπηρεσιών δεν υπερβαί¬ 
νουν τις εξακόσιες χιλιάδες (600.000) δραχμές, ή μέχρι 
εξακόσιες χιλιάδες (600.000) δραχμές από την παροχή 
υπηρεσιών, καθώς και τα φυσικά πρόσωπα που εκμεταλ¬ 
λεύονται φορτηγό πλοία του ΙΜ. 27/75 (ΦΕΚ Α' 77), των 
οποίων η συνολική χωρητικότητα δεν υπερβαίνει τους πε- 
ντακόσιους (500) κόρους. 

Οι διατάξεις του προηγούμενου εδαφίου της παραγρά¬ 
φου αυτής δεν εφαρμόζονται επί ελευθέρων επαγγελμα- 
τιών, επί επιτηδευματιών που πραγματοποιούν ακαθάρι¬ 
στα έσοδα από χονδρικές πωλήσεις κατά ποσοστό τουλά¬ 
χιστον εξήντα τοις εκατό (60%) ή εξαγωγές ανεξάρτητα 
από ποσοστό, ως και επί επιτηδευματιών που υποχρεού- 
νται στην τήρηση πρόσθετων βιβλίων της παραγράφου 5 
του άρθρου 10 του παρόντος Κώδικα. 

Ειδικά, ανεξάρτητα από το ύψος των ακαθαρίστων εσό¬ 
δων απαλλάσσονται: 

α) Από την τήρηση βιβλίων, οι πράκτορες κρατικών λα¬ 
χείων και παιγνίων (ΓΙΡΟ-ΠΟ, ΛΟΤΤΟ και συναφή), μόνο 
για τη δραστηριότητα αυτή, επιφυλασσομένων των διατά¬ 
ξεων της παραγράφου 2 του άρθρου 4 και της περίπτωσης 
ιβ' της παραγράφου 5 του άρθρου 10, του παρόντος Κώ¬ 
δικα καθώς και οι εφημεριδοπώλες (υποπράκτορες εφη¬ 
μερίδων και περιοδικών). 

β) Από την τήρηση βιβλίων και την έκδοση στοιχείων, τα 
φυσικά πρόσωπα που δεν θεωρείται ότι ασκούν δράστη- 

ριότητα υπαγόμενη στο Φόρο Προστιθέμενης Αξίας, σύμ¬ 
φωνα με την παράγραφο 1 του άρθρου 3 του Ν. 1642/ 
1986 (ΦΕΚ Α' 125) «με την προϋπόθεση ότι τα πρόσωπα 
αυτά δεν έχουν την ιδιότητα του επιτηδευματία από άλλη 
αιτία και παρέχουν υπηρεσίες προς τα πρόσωπα της πα¬ 
ραγράφου 3 του άρθρου αυτού». 

Αρθρο 3 

Ένταξη επιτηδευματιών σε κατηγορία βιβλίων. 

1. Η περίπτωση γ' της παραγράφου 3 του άρθρου 4 κα- 
ταργείται και οι περιπτώσεις δ', ε', στ , ζ , η , θ, ι, ια , ιβ , 
ιγ', ιδ·, ιε', ιστ' της παραγράφου 3 του άρθρου 4 αναριθ- 
μούνται σε γ', δ', ε’, στ', ζ', η , θ , ι, ια , ιβ , ιγ , ιδ , ιε . 

2. Στο τέλος της παραγράφου 5 του άρθρου 4 προστί¬ 
θεται νέο εδάφιο, ως εξής: 

«Κατ’ εξαίρεση τα πρόσωπα της παραγράφου 3 του άρ¬ 
θρου 2, σε περίπτωση υποχρέωσης τήρησης βιβλίων τρί¬ 
της κατηγορίας, μπορεί να τηρήσουν βιβλία δεύτερης κα¬ 
τηγορίας». 

3. Το πρώτο εδάφιο της παραγράφου 7 του άρθρου 4, 
μετά του πίνακα ορίων, αντικαθίσταται ως εξής: 

«7. Για την εφαρμογή των διατάξεων των προηγούμε¬ 
νων παραγράφων 3 έως και 6 τα όρια για την κατηγορία τή¬ 
ρησης βιβλίων, ορίζονται με βάση το ύψος των ετήσιων 
ακαθάριστων εσόδων της προηγούμενης διαχειριστικής 
περιόδου, ως ακολούθως: 


Κατηγορίες Βιβλίων 
Πρώτη μέχρι και 
Δεύτερη μέχρι και 
Τρίτη άνω των 


όρια ακαθαρίστων εσόδων 
δρχ. 18,000.000 
δρχ. 180 . 000.000 
δρχ. 180.000.000 


Άρθρο 4 

Καταχώρηση απογραφής 

Το πρώτο εδάφιο της παραγράφου 6 του άρθρου 6 αντι¬ 
καθίσταται ως εξής: 

«Ο επιτηδευματίας της δεύτερης κατηγορίας τηρεί και 
βιβλίο απογραφών εμπορευσίμων περιουσιακών στοι¬ 
χείων, σύμφωνα με τις διατάξεις των άρθρων 27 και 28 του 
παρόντος Κώδικα, στο οποίο η καταγραφή της απογρα- 
φής γίνεται κατά ποσότητα και αξία μέχρι την 20η Φε¬ 
βρουάριου εκάστου έτους και όχι αργότερα από την ημε¬ 
ρομηνία υποβολής εκκαθαριστικής δήλωσης ΦΠΑ ή δήλω¬ 
σης φορολογίας εισοδήματος. 


Άρθρο 5 

Βιβλία τρίτης κατηγορίας 

Η παράγραφος 2 του άρθρου 7 αντικαθίσταται ως εξής: 

«2. Ο επιτηδευματίας της τρίτης κατηγορίας βιβλίων 
εφαρμόζει υποχρεωτικά το Ελληνικό Γενικό Λογιστικό 
Σχέδιο (Π.Δ. 1123/1980, ΦΕΚ Ά 283), μόνο ως προς την 
δομή, την ονοματολογία και το περιεχόμενο των πρωτο¬ 
βαθμίων, δευτεροβαθμίων και των υπογραμισμένων τριτο¬ 
βαθμίων λογαριασμών, με εξαίρεση τους λογαριασμούς 
της ομάδας 9, οι οποίοι δεν τηρούνται. Η ανάπτυξη των 
δευτεροβαθμίων λογαριασμών, σε μη θεσμοθετημένους 
από τις διατάξεις του Γενικού Λογιστικού Σχεδίου τριτο¬ 


βαθμίους λογαριασμούς, καθώς και η ανάπτυξη των τριτο¬ 
βαθμίων λογαριασμών σε επίπεδο τεταρτοβαθμίων, γίνε¬ 
ται σύμφωνα με τις αρχές της λογιστικής και τις ανάγκες 
του επιτηδευματία. 

Ειδικές διατάξεις που αναφέρονται στην εφαρμογή του 
Ελληνικού Γενικού Λογιστικού Σχεδίου, με τις οποίες επι¬ 
βάλλονται πρόσθετες υποχρεώσεις σε κατηγορίες επιτη- 
δευματιών καθώς και οι διατάξεις που επιβάλουν την τή¬ 
ρηση κλαδικών λογιστικών σχεδίων, κατισχύουν των δια¬ 
τάξεων της παραγράφου αυτής. Η παράβαση των ειδικών 
αυτών διατάξεων συνιστά και παράβαση των διατάξεων 
του παρόντος και επισύρει τις συνέπειες και τις κυρώσεις 
που προβλέπονται από τον Κώδικα αυτό». 

Άρθρο 6 

Βιβλίο αποθήκης, παραγωγής - κοστολογίου. 

1. Οι παράγραφοι 1 και 2 του άρθρου 8 αντικαθίστανται 
ως εξής: 

«1.0 επιτηδευματίας που πωλεί αγαθά για δικό του λο¬ 
γαριασμό χονδρικώς ή κατά κύριο λόγο χονδρικώς, εφό¬ 
σον κατά την προηγούμενη διαχειριστική περίοδο τα ετή¬ 
σια ακαθάριστα έσοδά του από χονδρικές πωλήοεις υπε- 
ρέβησαν το ποσό των τριακοσίων εβδομήντα εκατομμυ¬ 
ρίων (370.000.000) δραχμών τηρεί βιβλίο αποθήκης κατ' 
είδος, ποσότητα και αξία, κατά την εισαγωγή και εξαγωγή. 

2. Ο επιτηδευματίας που πωλεί αγαθά για δικό του λο¬ 
γαριασμό λιανικώς ή κατά κύριο λόγο λιανικώς, αν κατά την 
προηγούμενη διαχειριστική περίοδο τα ετήσια ακαθάριστα 
έσοδά του υπερέβησαν το ποσό των πεντακοσίων πενή¬ 
ντα εκατομμυρίων (550.000.000) δραχμών, τηρεί βιβλίο 
αποθήκης κατ’ είδος, ποσότητα και αξία κατά την εισα¬ 
γωγή, της εξαγωγής προσδιορισμένης με την απογραφή. 
Αν όμως τα έσοδα αυτά υπερέβησαν το ποσό των εξακο- 
σίων πενήντα εκατομμυρίων (650.000.000) δραχμών, τη¬ 
ρεί βιβλίο αποθήκης κατ’ είδος, ποσότητα και αξία κατά 
την εισαγωγή και εξαγωγή». 

2. Το πρώτο εδάφιο της παραγράφου 4 του άρθρου 8 
αντικαθίσταται ως εξής: 

«4. Ο επιτηδευματίας που πωλεί αγαθά μετά από προη¬ 
γούμενη επεξεργασία, εφόσον κατά την προηγούμενη 
διαχειριστική περίοδο το σύνολο των ετήσιων ακαθάρι¬ 
στων εσόδων του υπερέβει το ποσό των τριακοσίων εβδο¬ 
μήντα εκατομμυρίων (370.000.000) δραχμών τηρεί βιβλίο 
αποθήκης πρώτων υλών, βοηθητικών υλών, υλικών συ- 
σκευασίας, ετοίμων προϊόντων και υποπροϊόντων, στο 
οποίο καταχωρούνται, για κάθε αγαθό, οι αγορές και πω- 
λήσεις κατ’ είδος, ποσότητα και αξία και η εντός και εκτός 
της επιχείρησης ποσοτική διακίνηση κατ' είδος και ποσό¬ 
τητα». 

3. Οι παράγραφοι 5 και 6 του άρθρου 8 αντικαθίσταται 
ως εξής: 

«5. Βιβλίο αποθήκης, σύμφωνα με όσα ορίζονται από 
την προηγούμενη παράγραφο 4, τηρεί επίσης ο επιτηδεύ¬ 
ματος που ενεργεί επεξεργασία για λογαριασμό τρίτων ή 
για δικό του λογαριασμό και για λογαριασμό τρίτων, εφό¬ 
σον κατά την προηγούμενη διαχειριστική περίοδο το σύ¬ 
νολο των ετήσιων ακαθαρίστων εσόδων του υπερέβει το 
ποσό των τριακοσίων εβδομήντα εκατομμυρίων 
(370.000.000) δραχμών. Οι πρώτες ύλες και τα έτοιμα 

προϊόντα των τρίτων παρακολουθούνται ξεχωριστά κατ’ 
είδος και ποσότητα». 

6 . Ο επιτηδευματίας που πωλεί αγαθά εκτός της χώρας 
ή ενεργεί επεξεργασία για λογαριασμό κατοίκου άλλης 
χώρας τηρεί βιβλίο αποθήκης σύμφωνα με όσα ορίζονται 
αντίστοιχα στις παραπάνω παραγράφους, εφόσον τα ακα¬ 
θάριστό του έσοδα κατά την προηγούμενη διαχειριστική 
περίοδο από τη δραστηριότητα αυτή, όπως προκύπτουν 
από τα παραστατικά αποστολής ή εξαγωγής, υπερέβησαν 
το ογδόντα στα εκατό (80%) του συνόλου των ετήσιων 
ακαθάριστων εσόδων του και τα ετήσια αυτά έσοδα υπε¬ 
ρέβησαν το ποσό των εξακοσίων πενήντα εκατομμυρίων 
(650.000.000) δραχμών». 

4. Στην παράγραφο 10 του άρθρου 8, προστίθεται νέα 
περίπτωση ιβ' ως εξής: 

«ιβ) Πράκτορας εφημερίδων και περιοδικών». 

Άρθρο 7 
Πρόσθετα βιβλία 

Στην παράγραφο 5 του άρθρου 10, οι περιπτώσεις θ, 
ιε' και ιστ' αντικαθίστανται και προστίθεται νέα περίπτωση 
ιζ’ ως εξής: 

«θ) Ο εκμεταλλευτής χώρου στάθμευσης αυτοκινήτων, 
μοτοσυκλετών και μοτοποδηλάτων τηρεί βιβλίο στάθμευ¬ 
σης, στο οποίο καταχωρεί για κάθε όχημα, τη χρονολογία 
και την ώρα της εισόδου και εξόδου, καθώς και τον αριθμό 
κυκλοφορίας. Επί μηνιαίας ή διαρκούς μίσθωσης καταχω- 
ρείται ο αριθμός κυκλοφορίας, η χρονολογία έναρξης και 
λήξης της μίσθωσης και το ποσό που συμφωνείται.» 

«() ο επιτηδευματίας που διατηρεί επιχείρηση πώλησης 
μεταχειρισμένων αυτοκινήτων, μοτοσυκλεττών και μοτοπο¬ 
δηλάτων για λογαριασμό του ή για λογαριασμό τρίτου, ως και 
ο επιτηδευματίας που διατηρεί συνεργείο επισκευής και συ¬ 
ντήρησης αυτοκινήτων, μοτοσυκλεττών, μοτοποδηλάτων, 
γεωργικών και λοιπών αυτοκινούμενων μηχανημάτων, τηρεί 
βιβλίο εισερχομένων στο οποίο καταχωρεί για κάθε όχημα τη 
χρονολογία εισόδου και εξόδου, το ονοματεπώνυμο ή την 
επωνυμία και τη διεύθυνση του κατόχου καθώς και τον 
αριθμό κυκλοφορίας του οχήματος και εφόσον δεν υπάρχει 
τέτοιος αριθμός, το είδος του οχήματος. Κατ’ εξαίρεση, ο 
εκμεταλλευτής πλυντηρίου αυτοκινήτων μοτοσυκλεττών και 
μοτοποδηλάτων δεν αναγράφει το ονοματεπώνυμο και τη 
διεύθυνση του κατόχου. 

Η καταχώρηση στο βιβλίο εισερχομένων των επιχειρή¬ 
σεων επισκευής και συντήρησης γίνεται όταν το όχημα ει- 
σέλθει και σταθμεύσει στον κύριο χώρο του συνεργείου 
και αποχωρήσει ο οδηγός του, ή αρχίσει η εργασία επι¬ 
σκευής. 

Στην περίπτωση επισκευής για την οποία δε λαμβάνεται 
αμοιβή αναγράφεται, σε ειδική στήλη του βιβλίου αυτού, η 
ένδειξη «δωρεάν» και υπογράφει παραπλεύρως ο πελά- 
της». 

«ιε) Ο κατασκευαστής προκατασκευασμένων οικιών ή 
άλλων προκατασκευασμένων κτισμάτων τηρεί βιβλίο πα¬ 
ραγγελιών στο οποίο για κάθε παραγγελία καταχωρεί το 
ονοματεπώνυμο ή την επωνυμία και τη διεύθυνση του πε¬ 
λάτη, το παραγγελόμενο είδος, την αξία που συμφωνείται 
και τον αριθμό του τιμολογίου ή της απόδειξης λιανικής 
πώλησης, κατά περίπτωση». 


«ιστ) Ο εκμεταλλευτής χώρου στάθμευσης ή φύλαξης 
σκαφών θαλάσσης τηρεί βιβλίο στάθμευσης στο οποίο κα¬ 
ταχωρεί για κάθε σκάφος την ημερομηνία εισόδου και 
εξόδου του Α.Φ.Μ. του κατόχου του, τον αριθμό νηολόγη¬ 
σης του σκάφους, και όταν δεν υπάρχει τέτοιος αριθμός 
το όνομα του σκάφους. Επί μηνιαίας η διαρκούς μίσθωσης 
καταχωρείται ο αριθμός νηολόγησης του σκάφους, η χρο¬ 
νολογία έναρξης και λήξης της μίσθωσης και το ποσό που 
συμφωνείται». 

«ιζ) Ο εκμεταλλευτής αυτοκινούμενων μηχανημάτων 
έργων, τηρεί για κάθε μηχάνημα βιβλίο έργων, στο οποίο 
καταχωρεί το ονοματεπώνυμο ή την επωνυμία και τη διεύ¬ 
θυνση του εργοδότη, τη διεύθυνση ή τη θέση του έργου, 
το είδος του έργου, το ποσό της αμοιβής που συμφωνεϊ- 
ται, τη χρονολογία έναρξης και λήξης του έργου. 

Επί ωριαίας αμοιβής αναγράφεται κάθε φορά η ώρα 
έναρξης και λήξης της εργασίας». 

Άρθρο 8 

Χρόνος έκδοσης τιμολογίων για αγορά 
αγροτικών προϊόντων 

Τα εδάφια, πρώτο και δεύτερο της παραγράφου 6 του 
άρθρου 12 αντικαθίστανται ως εξής: 

«6, Όταν ο επιτηδευματίας και τα πρόσωπα της παρα¬ 
γράφου 3 του άρθρου 2 του Κώδικα αυτού αγοράζουν 
αγαθά από πρόσωπα της παραγράφου 4 του άρθρου 2 και 
δεν είναι δυνατή η άμεση έκδοση τιμολογίου, εκδίδεται 
από τον αγοραστή απόδειξη ποσοτικής παραλαβής, εφό¬ 
σον τα αγαθά δεν συνοδεύονται από δελτίο αποστολής, 
στην οποία αναγράφονται το είδος και η ποσότητα του 
προϊόντος. 

Στην περίπτωση αυτή εκδίδεται από τον αγοραστή τιμολό¬ 
γιο, κατά πωλητή, το αργότερο σ’ ένα μήνα από την απο¬ 
στολή ή παραλαβή των αγαθών και πάντως μέσα στην ίδια 
διαχειριστική περίοδο του αγοραστή, στο οποίο καταχω- 
ρούνται αθροιστικά, κατ’ είδος, το περιεχόμενο των απο¬ 
δείξεων ποσοτικής παραλαβής ή των δελτίων αποστολής, 
κατά περίπτωση και οι αριθμοί τους». 

Άρθρο 9 

Χρόνος ενημέρωσης των βιβλίων 

1. Στην παράγραφο 2 του άρθρου 17 προστίθεται νέα 
περίπτωση δ’ ως εξής: 

«δ) Του ημερολογίου που περιέχει τις εγγραφές της 
αναλυτικής λογιστικής (ομάδα 9), του Ελληνικού Γενικού 
Λογιστικού Σχέδιου (Π.Δ. 1123/1980), εντός του επόμε¬ 
νου μήνα. 

2. Η περίπτωση α’ της παραγράφου 5 του άρθρου 17 
αντικαθίσταται ως εξής: 

«α) Το αργότερο εντός της προθεσμίας υποβολής των 
κατά περίπτωση φορολογικών δηλώσεων όταν σ' αυτό τη¬ 
ρούνται βιβλία πρώτης και δεύτερης κατηγορίας, επιφυ¬ 
λασσόμενων των διατάξεων της παραγράφου 1 του άρ¬ 
θρου 17». 

3. Στην παράγραφο 10 του άρθρου 17 οι περιπτώσεις ιβ 
ιγ’ και ιθ' αντικαθίστανται και προστίθεται νέα περίπτωση 
κ' ως εξής: 

«ιβ) Του βιβλίου στάθμευσης με την είσοδο και έξοδο 
του οχήματος. 

ιγ) Του βιβλίου εισερχομένων, με την είσοδο ή έξοδο 
του οχήματος. 

ιθ) Του βιβλίου στάθμευσης ή φύλαξης σκαφών, της πε¬ 
ρίπτωσης ιστ' της παραγράφου 5 του άρθρου 10, με την 
είσοδο και έξοδο του σκάφους». 

„κ) Του βιβλίου έργων, των εκμεταλλευτών αυτοκινού¬ 
μενων μηχανημάτων έργων της περίπτωσης ιζ της παρα¬ 
γράφου 5 του άρθρου 10, με την έναρξη του έργου και σε 
περίπτωση ωριαίας αμοιβής με την έναρξη και λήξη της 
εργασίας». 

Αρθρο 10 

Βάρος απόδειξης συναλλαγής 
Η παράγραφος 9 του άρθρου 18 αντικαθίσταται ως 
εξής: 

«9. Το βάρος της απόδειξης της συναλλαγής φέρει τό¬ 
σον ο εκδότης, όσον και ο λήπτης του στοιχείου, οι οποίοι 
δικαιούνται να επιβεβαιώνουν τα αναγκαία στοιχεία του 
αντισυμβαλλόμενου από τη δήλωση έναρξης εργασιών ή 
από άλλο πρόσφορο αποδεικτικό στοιχείο, επκρυλασσο- 
μένον των διατάξεων περί φορολογικού απορρήτου, τα 
οποία οι συμβαλλόμενοι υποχρεούνται εκατέρωθεν να πα¬ 
ρέχουν, φέροντας ο καθένας και την ευθύνη για την ακρί¬ 
βεια των στοιχείων που παρέχει». 

Άρθρο 11 

θεώρηση βιβλίων και στοιχείων 

Η υποπερίπτωση Γ της περίπτωσης Α' της παραγράφου 
1 του άρθρου 19 αντικαθίσταται ως εξής: 

«ι) Τα βιβλία, πρακτικών γενικών συνελεύσεων των με¬ 
τόχων, πρακτικών διοικητικού συμβουλίου, και βιβλίου με¬ 
τόχων των ανωνύμων εταιρειών, ως και τα βιβλία των συνε¬ 
λεύσεων και της διαχείρησης των εταιρειών περιορισμέ¬ 
νης ευθύνης». 

Άρθρο 12 

Τόπος τήρησης, ενημέρωσης βιβλίων 

Τα τέσσερα πρώτα εδάφια της παραγράφου 1 του άρ¬ 
θρου 21, αντικαθίστανται ως εξής: 

«1. Τα βιβλία, τα στοιχεία και τα λοιπά δικαιολογητικά 
των εγγραφών τηρούνται στην έδρα του επιτηδευματία, 
με εξαίρεση τα βιβλία, τα στοιχεία και τα λοιπά δικαιολογη- 
τικά του υποκαταστήματος που τηρούνται σ’ αυτό. Με 
γνωστοποίηση στον προϊστάμενο της ΔΟΥ, μπορεί να τη¬ 
ρούνται αυτά σε διαφορετικό τόπο, όταν ο τόπος αυτός 
βρίσκεται μέσα στη χωρική αρμοδιότητα της αρμόδιας 
ΔΟΥ. Για την τήρηση αυτών σε τόπο που βρίσκεται εκτός 
της χωρικής αρμοδιότητας, καθώς και για την τήρηση των 
βιβλίων και στοιχείων των ανωνύμων εταιρειών του νομού 
Αττικής και Θεσσαλονίκης, εκτός έδρας, απαιτείται 
έγκριση του αρμόδιου προϊσταμένου ΔΟΥ. Τα τηρούμενα 
με μηχανογραφικό τρόπο βιβλία, με γνωστοποίηση στον 
αρμόδιο προϊστάμενο ΔΟΥ, μπορεί να ενημερώνονται σε 
άλλο τόπο, με την προϋπόθεση ότι δεν θα απομακρύνο¬ 
νται τα πρωτογενή φορολογικά στοιχεία και λοιπά δικαιο- 
λογητικά των εγγραφών και τα εκτυπωμένα βιβλία θα επι¬ 


στρέφονται άμεσα μετά την εκτύπωσή τους στην επαγ¬ 
γελματική εγκατάσταση που αφορούν. Ειδικά τα πρό¬ 
σθετα βιβλία των παραγράφων 1 και 5 του άρθρου 10 του 
Κώδικα αυτού, της παραγράφου 11 του άρθρου 64 του Ν. 
2065/1992 (ΦΕΚ Α' 113) και τηςΑ.Υ.Ο. 1041614/324/ 
ΠΟΛ. 1100/4.4.1995 (ΦΕΚ Β' 305), τηρούνται στην επαγ¬ 
γελματική εγκατάσταση που ασκείται η σχετική δραστη¬ 
ριότητα». 

Άρθρο 13 

Υποχρεώσεις χρηστών 

«Η περίπτωση β' (πρόταση) της παραγράφου 1 του άρ¬ 
θρου 23 αντικαθίσταται ως εξής: 

«β. Να θέτει στη διάθεση του προϊσταμένου της ΔΟΥ, το 
κατάλληλο προσωπικό για τη χρήση του λογισμικού της 
επιχείρησης, για όσο χρόνο απαιτηθεί, κατά τη διάρκεια 
του ελέγχου και να επιτρέπει, σε συνεργείο ελέγχου που 
συμμετέχει και υπάλληλος με ειδικότητα πληροφορικής, 
την απευθείας λήψη οποιουδήποτε στοιχείου ή πληροφο¬ 
ρίας από τα αρχεία του ηλεκτρονικού υπολογιστή». 

Άρθρο 14 

Χρόνος και τρόπος μηχανογραφικής ενημέρωσης 
των βιβλίων 

1. Στην παράγραφο 2 του άρθρου 24 προστίθεται εδά¬ 
φιο που έχει ως εξής: 

«Εφόσον είναι αντικειμενικά αδύνατη η εκτύπωση αυτή, 
μέσα στην παραπάνω προθεσμία, για λόγους που σχετίζο¬ 
νται με τον απαιτούμενο χρόνο ή την ποσότητα των εντύ¬ 
πων, ο προϊστάμενος της ΔΟΥ μπορεί, μετά από αίτηση 
του επιτηδευματία, να την παρατείνει μέχρι δεκαπέντε 
(15) ημέρες». 

2. Το πρώτο εδάφιο της παραγράφου 7 του άρθρου 24 
αντικαθίσταται ως εξής: 

«7. Οι προθεσμίες που ορίζονται για την εκτύπωση των 
βιβλίων που προβλέπονται από τις παραγράφους 1 έως και 
5 του άρθρου αυτού, τελούν υπό την προυάόθεση ότι όταν 
ζητηθεί εγγράφως από τον προϊστάμενο της ΔΟΥ ή από 
τον εξουσιοδοτημένο από αυτόν υπάλληλο, είναι δυνατή η 
εκτύπωση σε αθεώρητο μηχανογραφικό χαρτί αμέσως 
των υπολοίπων όλων ή μερικών λογαριασμών του γενικού 
καθολικού, του βιβλίου αποθήκης καθώς και του υπολοί¬ 
που ταμείου και εντός δύο ημερών όλων ή μερικών των βι¬ 
βλίων που τηρούνται μέχρι την ημέρα, που σύμφωνα με τις 
διατάξεις των παραγράφων 1 και 2 του άρθρου 17 του Κώ¬ 
δικα αυτού, έπρεπε να έχει γίνει εισαγωγή των στοιχείων 
στον Η/Υ». 

Άρθρο 15 

Ειδικές διατάξεις για την τήρηση μηχανογραφικών βιβλίων 

Η παράγραφος 3 του άρθρου 25, αντικαθίσταται ως 
εξής: 

«3. Εφόσον από το υποκατάστημα του επιτηδευματία 
μεταβιβάζονται οι λογιστικές εγγραφές ή καταχωρήσεις 
με απευθείας σύνδεση στην κεντρική μονάδα Η/Υ, μπορεί 
μετά από προηγούμενη γνωστοποίηση στον προϊστάμενο 
ΔΟΥ της έδρας, να μη τηρεί βιβλία στην εγκατάσταση 
αυτή, με εξαίρεση το βιβλίο αποθήκης, τα πρόσθετα βι- 


βλία του άρθρου 10 κοι την κατάσταση απογραφής υπο¬ 
καταστήματος. Στην περίπτωση αυτή οι αγορές, τα έσοδα 
και το ταμείο, του κάθε υποκαταστήματος, παρακολου- 
θούνται χωριστά στον Η/Υ». 

Αρθρο 16 

Ισολογισμός - Αποτελέσματα χρήσης 
Η παράγραφος 1 του άρθρου 29 αντικαθίσταται ως 

εξής: 

«Ο επιτηδευματίας που τηρεί βιβλία τρίτης κατηγορίας 
συντάσσει, για κάθε χρήση και καταχωρεί στο βιβλίο απο- 
γραφών, τον ισολογισμό της επιχείρησής του, λογαριασμό 
αποτελεσμάτων χρήσης, πίνακα διάθεσης αποτελεσμά¬ 
των και κατάσταση του λογαριασμού γενικής εκμετάλλευ¬ 
σης, σύμφωνα με τα υποδείγματα των παραγράφων 
4.1.103, 4.1.202, 4,1.302 και 4.1.402 του άρθρου 1 του 
Π.Δ. 1123/1980». 

Άρθρο 17 

Κύρος Βιβλίων και Στοιχείων 

1. Η περίπτωση α' της παραγράφου 3 του άρθρου 30, 
αντικαθίσταται ως εξής: 

«Δεν τηρεί το ή τα ημερολόγια, όπου καταχωρούνται 
πρωτογενώς οι συναλλαγές, ή δεν τηρεί ή δεν διαφυλάσ- 
σει το γενικό καθολικό, το βιβλίο αποθήκης, το βιβλίο πα¬ 
ραγωγής - κοστολογίου, το βιβλίο τεχνικών προδιαγρα¬ 
φών, το βιβλίο απογραφών, καθώς και τα πρόσθετα βιβλία 
που ορίζονται από την παράγραφο 1 του άρθρου 10 του 
Κώδικα αυτού». 

2. Η περίπτωση β’ της παραγράφου 3του άρθρου 30 κα- 
ταργείται και οι περιπτώσεις γ' και δ' αναριθμούνται σε β 

και υ ■ 

3. Στην παράγραφο 4 του άρθρου 30, προστίθεται νέα 
περίπτωση στ' ως εξής: 

«στ - δεν διαφυλάσσει ή δεν επιδεικνύει στον τακτικό 
φορολογικό έλεγχο, εντός τακτού ευλόγου χρόνου, που 
ορίζεται με σημείωμα της αρμόδιας ΔΟΥ, τα ημερολόγια 
όπου καταχωρούνται πρωτογενώς οι συναλλαγές, τα συ¬ 
νοδευτικά στοιχεία των αγαθών, καθώς και τα προβλεπό- 
μενα από τον Κώδικα αυτό παραστατικά, με τα οποία 
ενεργούνται οι πρωτογενείς εγγραφές στα ημερολόγια. 
Δεν εμπίπτει στην περίπτωση αυτή η μη διαφύλαξη και 
επίδειξη, η οποία οφείλεται σε λόγους αποδεδειγμένης 
ανωτέρας βίας, εφαρμοζομένων αναλόγως των οριζομέ- 
νων στις διατάξεις της παραγράφου 3 του ίδιου άρθρου». 

4. Μετά το έκτο εδάφιο της παραγράφου 5 του άρθρου 
30 του Κ.Β.Σ., προστίθεται νέο εδάφιο ως εξής: 

«Στις περιπτώσεις α' και β', όταν υπάρχει αδυναμία συ¬ 
γκρότησης της Επιτροπής λόγω έλλειψης Επιθεωρητών 
της οικείας Διεύθυνσης Επιθεώρησης και Συντονισμού 
Δ.Ο.Υ., μπορεί με απόφαση τυ Υπουργού Οικονομικών, να 
ορίζεται Πρόεδρος και μέλος της Επιτροπής με τους ανα¬ 
πληρωτές αυτών, επιθεωρητής από όμορη ή άλλη Νομαρ¬ 
χία»· 

5. Στο τέλος της παραγράφου 6 του άρθρου 30, προστί¬ 
θεται νέο εδάφιο ως εξής: 

«Οι διατάξεις της περίπτωσης στ' της παραγρά¬ 
φου 4, ισχύουν αναλόγως και για τους υπόχρεους 
τήρησης βιβλίων πρώτης κατηγορίας». 


6 . Μετά το πρώτο εδάφιο της παραγράφου 7 του άρ¬ 
θρου 30, προστίθεται νέο εδάφιο ως εξής: 

«Οι διατάξεις της περίπτωσης στ’ της παραγράφου 4, 
ισχύουν αναλόγως και για τους υπόχρεους τήρησης βι¬ 
βλίων δεύτερης κατηγορίας». 

Άρθρο 18 

Πρόστιμο ισόποσο της συναλλαγής και πολλαπλάσια 

1. Στο τέλος της παραγράφου 2 του άρθρου 32 προστί¬ 
θεται νέο εδάφιο, ως εξής: 

«Ειδικά, στις περιπτώσεις που προκύπτει το ύψος της 
συνολικής αποκρυβείσας αξίας, χωρίς να προσδιορίζεται 
το πλήθος των συναλλαγών, ως και η αξία μιας εκάστης 
ξεχωριστά, επιβάλλεται το πρόστιμο του πρώτου εδαφίου 
της παραγράφου αυτής». 

2. Η παράγραφος 3 του άρθρου 32 αντικαθίσταται ως 
εξής: 

«3. Στις παρακάτω περιπτώσεις τα ανώτατα όρια προ¬ 
στίμων της παραγράφου 1 του άρθρου αυτού καθορίζο¬ 
νται ως εξής: 

α) Σε μη τήρηση βιβλίων της προσήκουσας κατηγορίας, 
διπλασιάζονται. 

β) Σε μη υποβολή στοιχείων του άρθρου 20 ή εκπρόθε¬ 
σμη υποβολή, τους μετά την παρέλευση τριών μηνών από 
την οριζόμενη προθεσμία, καθώς και στις περιπτώσεις πα¬ 
ράλειψης καταχώρησης αντισυμβαλλομένων ή ανακρι¬ 
βούς καταχώρησης της αξίας, εφόσον οι παραλείψεις ή 
ανακρίβειες αυτές, αναφέρονται σε συναλλαγές συνολι¬ 
κής αξίας άνω των πέντε εκατομμυρίων (5.000.000) 
δραχμών, τριπλασιάζονται». 

Άρθρο 19 

Αυτοτελείς παραβάσεις 

1. Η περίπτωση ε’ της παραγράφου 1 του άρθρου 33 
αντικαθίσταται ως εξής: 

«ε) Η μη καταχώρηση κάθε στοιχείου ή εγγράφου αγο¬ 
ράς, πώλησης, εσόδου, εξόδου, στοιχείου απογραφής, ως 
και κάθε μια μη καταχώρηση στα πρόσθετα βιβλία που ορί¬ 
ζονται από τις διατάξεις, των παραγράφων 1 και 5 του άρ¬ 
θρου 10 του Κώδικα αυτού, της παραγράφου 11 του άρ¬ 
θρου 64 του Ν. 2065/1992 (ΦΕΚ Α' 113), και τις αποφά¬ 
σεις του Υπουργού Οικονομικών που εκδίδονται κατ 
εξουσιοδότηση του άρθρου 38 περίπτωση Υ υποπερί¬ 
πτωση γη' του Κώδικα αυτού ή άλλων αποφάσεων που εκ- 
δίδονται κατ’ εξουσιοδότηση νόμου και καθιερώνουν την 
υποχρέωση τήρησης πρόσθετων βιβλίων». 

2. Η περίπτωση α' της παραγράφου 2 και η παράγραφος 
4 του άρθρου 33 αντικαθίστανται ως εξής: 

«α) Η μη εμπρόθεσμη εκτύπωση κάθε βιβλίου, του μη¬ 
νιαίου ισοζυγίου γενικού καθολικού και της μηνιαίας κατά¬ 
στασης του βιβλίου αποθήκης». 

«4. Η έκδοση πλαστών ή εικονικών φορολογικών στοι¬ 
χείων και η λήψη εικονικών θεωρείται ιδιάζουσα φορολο¬ 
γική παράβαση και επιβάλλεται πρόστιμο μέχρι το πεντα¬ 
πλάσιο της συνολικής αξίας κάθε στοιχείου, το οποίο δεν 
μπορεί να είναι κατώτερο, κατά περίπτωση, του ισόποσου 
αυτής, εφόσον αυτή είναι μεγαλύτερη των τριακοσίων χι- 

λιάδων (300.000) δραχμών ή του ανώτατου ορίου προστί¬ 
μου, που ορίζεται από τις διατάξεις της παραγράφου 1 του 
άρθρου 32, στην αντίθετη περίπτωση. 

Για την εφαρμογή των διατάξεων της παραγράφου αυ¬ 
τής και των περιπτώσεων α' και γ' της παραγράφου 1 του 
Ιδιου άρθρου, εφόσον καταλογίζονται αυτοτελείς παρα¬ 
βάσεις για τα φορολογικά στοιχεία αξίας, δεν καταλογίζο¬ 
νται, για την ίδια αιτία, όμοιες παραβάσεις και για τα αντί¬ 
στοιχα δελτία αποστολής. 

Οι διατάξεις του προηγούμενου εδαφίου εφαρμόζονται 
και για παραβάσεις που διαπράχθηκαν από την 1 Ιουλίου 
1992 μέχρι του χρόνου δημοσίευσης του παρόντος προε¬ 
δρικού διατάγματος, ανεξάρτητα από το χρόνο διαπίστω¬ 
σής τους από τις φορολογικές αρχές, για τις οποίες δεν 
έχουν εκδοθεί από τους Προϊσταμένους των Δημοσίων 
Οικονομικών Υπηρεσιών οι σχετικές αποφάσεις επιβολής 
προστίμου ή έχουν εκδοθεί οι αποφάσεις αυτές και κατά 
το χρόνο δημοσίευσής του δεν έχουν περαιωθεί οριστικά 
με διοικητική επίλυση της διαφοράς ή εκκρεμεί η συζή¬ 
τηση προσφυγής κατ’ αυτών ενώπιον του Διοικητικού 
Πρωτοδικείου. 

Για τις υποθέσεις που εκκρεμοϋν ενώπιον των Διοικητι¬ 
κών Πρωτοδικείων, οι ενδιαφερόμενοι μπορούν με αίτησή 
τους που υποβάλλεται στον αρμόδιο Προϊστάμενο της Δη¬ 
μόσιας Οικονομικής Υπηρεσίας εντός ανατρεπτικής προ¬ 
θεσμίας τριάντα (30) ημερών από τη δημοσίευση του πα¬ 
ρόντος προεδρικού διατάγματος να ζητήσουν τη διοικη¬ 
τική επίλυση της διαφοράς με βάση τις διατάξεις του 
προηγούμενου εδαφίου, οπότε καταργείται η σχετική φο¬ 
ρολογική δίκη, ακολουθουμένης της διαδικασίας του Ν. δ. 
4600/1966 (ΦΕΚ 242Α - ). 

Στην περίπτωση που δεν επιτευχθεί η διοικητική επί¬ 
λυση της διαφοράς, οι υποθέσεις αυτές κρίνονται με βάση 
τις διατάξεις που ίσχυαν κατά το χρόνο διάπραξης της πα¬ 
ράβασης». 

Άρθρο 20 

Διοικητική επίλυση της διαφοράς 

1. Το δεύτερο εδάφιο της παραγράφου 1 του άρθρου 
34 αντικαθίσταται ως εξής: 

«Επί κοινοπραξίας επιτηδευματιών, κοινωνίας αστικού 
δικαίου και αστικής εταιρίας το πρόστιμο επιβάλλεται σε 
βάρος αυτών και κοινοποιείται στα μέλη τους, το καθένα 
από τα οποία ευθύνεται απεριόριστα και στο σύνολο». 

2. Το δεύτερο εδάφιο της παραγράφου 4 του άρθρου 
34 αντικαθίσταται ως εξής: 

«Σε περίπτωση διοικητικής επίλυσης της διαφοράς το 
πρόστιμο περιορίζεται ή διαγράφεται, κατά περίπτωση, 
εκτός από τα πρόστιμα της παραγράφου 2 του άρθρου 32 
και τα κατώτερα όρια των προστίμων της παραγράφου 4 
του άρθρου 33 του Κώδικα αυτού, τα οποία μπορούν μόνο 
να διαγραφούν στο σύνολό τους ή μερικώς σε περίπτωση 
ολικής ή μερικής ανυπαρξίας της παράβασης». 


Άρθρο 21 

Δικαιώματα του προϊσταμένου της Δημόσιας Οικονομικής 
Υπηρεσίας 

1. Η περίπτωση γ' της παραγράφου 2 του άρθρου 36 
αντικαθίσταται ως εξής: 

«γ. Να ορίζει κατά τρόπο διάφορο τη θεώρηση κάθε βι¬ 
βλίου ή στοιχείου ή και να επιτρέπει τη μη θεώρησή τους, 
στις περιπτώσεις που για την τήρηση ή την έκδοσή τους 
χρησιμοποιούνται ειδικά έντυπα μηχανογράφησης, μετά 
σύμφωνη γνώμη του αρμόδιου Επιθεωρητή». 

2. Μετά το δεύτερο εδάφιο της περίπτωσης β' της πα¬ 
ραγράφου 8 του άρθρου 36 προστίθεται τρίτο εδάφιο που 
έχει ως εξής: 

«Ομοίως, κατ’ εξαίρεση, με απόφαση του προϊσταμένου 
της αρμόδιας Δ.Ο.Υ. μπορεί, να θεωρούνται βιβλία και πε¬ 
ριορισμένος αριθμός στοιχείων οε επιτηδευματίες, που 
οφείλουν ληξιπρόθεσμα και απαιτητά χρέη μη φορολογικά 
και έχουν κώλυμα θεώρησης από άλλες μη φορολογικές δια¬ 
τάξεις. Κάθε σχετική περίπτωση θα αναγγέλεται εγγράφως 
στα αρμόδια κατά περίπτωση, για τα χρέη αυτά, πρόσωπα. 

3. Στο τέλος της περίπτωσης β' της παραγράφου 8 του 
άρθρου 36, προστίθεται εδάφιο που έχει ως εξής: 

«Ο προϊστάμενος της Δ.Ο.Υ. μπορεί με απόφασή του να 
επιτρέπει την θεώρηση βιβλίων και στοιχείων σε συστεγα¬ 
ζόμενες επιχειρήσεις, στις περιπτώσεις που κρίνει ότι δεν 
παρακωλύεται ο φορολογικός έλεγχος, ύστερα από σύμ¬ 
φωνη γνώμη του αρμόδιου Επιθεωρητή», 

Άρθρο 22 
Έναρξη ισχύος 

Η ισχύς των διατάξεων του παρόντος Προεδρικού Δια¬ 
τάγματος αρχίζει: 

1. Των διατάξεων της παραγράφου 3 του άρθρου 2 και 
του άρθρου 3 από την 1η Ιανουάριου 1996. 

2. Των διατάξεων του άρθρου 5, της παραγράφου 1 του 
άρθρου 9 και του άρθρου 16, από την έναρξη της διαχειρι¬ 
στικής περιόδου που αρχίζει την 1η Ιανουάριου 1997 και 
μετά. 

3. Των διατάξεων του άρθρου 6 από την έναρξη της διαχει¬ 
ριστικής περιόδου που αρχίζει μετά την 30η Ιουνίου 1995. 

4. Των διατάξεων των άρθρων 17,18,19 και 21 από τη 
δημοσίευσή τους στην εφημερίδα της Κυβερνήσεως. 

5. Των λοιπών διατάξεων από την 1η του μεθεπόμενου 
μήνα από τη δημοσίευσή του στην εφημερίδα της Κυβερνή¬ 
σεως. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 22 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Η * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. ®239762 

Φωτοαντίγραφο παλαιών Φ-Ε.Κ. 5248141 

Βιβλιοθήκη παλαιών Φ.Ε.Κ, 5248188 

Οδηγίες για δημοσιεύματα Α.Ε,-Ε.Π.Ε. 52487Θ5 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Ν.κήτα 6-8 Τ.Κ. 165 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ, 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΡΦΗΜΡΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαϋξησηΐ 00 δρχ. ανά Βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε, Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50,000 » 

10.000 . 

50.000 · 

25.000 » 

10.000 » 

5.000 - 

10.000 ■ 

3.000 » 

150,000 » 

10.000 . 

1.500 δρχ. 

2.500 · 

500 - 

2.500 · 

1.250 » 

500 » 

250 » 

500 - 

150 · 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

120.000 » 

6.000 . 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




